Ramaphosa stuur omstrede kopiereg-wet terug vir hersiening | Maroela Media
Ramaphosa stuur omstrede kopiereg-wet terug vir hersiening
Foto ter illustrasie/Maroela Media
Pres. Cyril Ramaphosa het die omstrede Wysigingswetsontwerp op Kopiereg na die parlement terugverwys vir hersiening uit kommer dat dit nie voldoen aan die Grondwet nie.
Die presidensie het 'n rits moontlike probleme uitgewys en gesê outeurs kan die kopiereg op hul werk verbeur, dit kan tantiemes verminder, dit is 'n oortreding van die internasionale organisasie oor intellektuele eiendom (WIPO) se voorwaardes en dit skend handels- en bedryfsvryheid.
Ramaphosa het "voorbehoude dat verskeie dele van die Wysigingswetsontwerp op Kopiereg neerkom op terugwerkende en arbitrêre ontneming van eiendom omdat kopiereg-eienaars op 'n kleiner deel van die vrug van hul eiendom sal kan aanspraak maak as wat voorheen die geval was", het die presidensie verduidelik.
Hy het ook die Wysigingswetsontwerp op die Beskerming van Kunstenaars terugverwys na die wetgewer vir hersiening.
"Die wysigingswetsontwerpe is na die president verwys vir goedkeuring en bekragtiging. Die president is egter besorg dat die wetgewing teen die Grondwet gedaag kan word."
Ramaphosa het ook wydverspreide kommer uitgespreek oor die uitsonderings in die kopieregwetsontwerp om werke in braille te vertaal.
"Voorstanders van die uitsondering beweer dat visuele gestremde persone sonder sodanige uitsondering beperkte toegang tot outeursregte literêre werke sal hê, aangesien sulke werke nie oorvertaal kan word in braille en ander formate nie. Opvoeders en bibliotekarisse soek ook groter en makliker toegang tot verskillende tipes werke."
Die Kopieregkoalisie van Suid-Afrika (CCSA) het Ramaphosa se besluit verwelkom en gesê hy hou lankal vol dat die wetsontwerp nie aan die Grondwet voldoen nie. "Suid-Afrikaanse kunstenaars en kreatiewe persone sou van hul intellektuele eiendom ontneem word," het die organisasie gesê. "Hierdie besluit beskerm die lewensbestaan van Suid-Afrikaanse kreatiewe bedryf, inhoudvervaardigers en honderde duisende werkers wat in dié bedryf werksaam is."
Die besluit volg kort ná Ramaphosa ook besluit het om die hoogs omstrede Wetsontwerp op die Beskerming van Staatsinligting terug te verwys, sewe jaar ná dit goedgekeur is.
In die nuus kopiereg
Dogtertjie sterf toe ma haar met motor stamp
Landelike beveiliging geëis ná toename in Vrystaat-plaasaanvalle
Dankie President Ramaphosa
Ek wonder net, al hierdie kommentare wat ons lewer, sien die mense van belang ooit die goed of is dit net n uitlaatklep vir ons furstrasies?
Hulle wil en gaan alles vat.
Ek verstaan dat kopiereg beskerm moet word maar ek glo dat mense wat net Braille kan lees ook toegang moet kan he tot wat ookal geskryf is.